|EANNOT ŞI COLIN 
1764 


în romîneşte de 47. Philippide 


„Am făcut romane... dar cel puţin nu le-am semnat nici- 
odată, cum n-am semnat nici alte fleacuri ale mele“,scria Vol- 
taire la 24 mai 1764 librurului Ponckoucke, care tocmai pre- 
gătea o ediţie a romanelor filozofului. 

Un astfel de „fleac“ nesemnat, compus în acel an spre a se 
odihni după munca de comentator al lui Corneille, este şi 
povestea Jeannot şi Colin. Citeva pagini numai, dar cîtă artă 
în această viguroasă satiră socială sub forma plăcută a unei 
anecdote! Domnul Jourdain al lui Molière, burghezul îmbo= 
găţit, se numeşte aici marchizul de la Jeannotitre. El nu se 
mai mulțumește să se gudure pe lingă nobili ca personajul 
din Burghezu! gentilom sau să-şi zică „Monsieur de La Souche“, 
ca Arnolphe din Şcoala femeilor, ci pătrunde cu îndrăzneală 
în rtndurile aristocratiei prin cumpărarea unui marchizat, 
dintre cele multe, pîndute de feudalii scăpătaţi. Toată satira 
modului de viaţă al nobilimii secolului al XVIII-lea şi a 
transfugilor din burghezie, înnobilaţi prin bani, este organi- 
zată în jurul îmbogăţirii lui Jcannot-tatăl, care, din negustor 
de catiri în Masivul Central, devine afacerist la Paris, apoi 
mare rentier, înfundat în datorii, şi ruinat în sfirşit, fiindcă 
a dus o piaţă pe picior mare. 

Prăbuşirea aceasta zguduie pe tînărul Jeannot şi-l readuce 
la sentimente prietenești faţă de fostul lui tovarăș de jocuri 
din copilărie, Colin, ajuns manufacturier. Statornicia afec- 
țiunii lui Colin salpcază toată familia Jeannot, retntoarsă la 
modesta negustoria de altădată. 

Povestea oglindeşie un fenomen economic şi social carac- 
teristic progreselor capitalismului în sinul orinduirii feudale: 
averile fabuloase strinse în cîțiva ani, pe socoteala statului 
jecmănit de furnizori şi arendaşi ai impozitelor indirecte, 
celebrii „fermieri“. Mulţi din aceşti parveniţi nu aveau însă 
alt gind dectt acela al declasării. Se grăbeau, adică, să intre 
în rândurile nobilimii, deosebit de indulgentă acum faţă de 
această categorie socială care îi permitea să-şi aurească din 
nou blazoanele ruginite. Catastrofa financiară aducea însă 
după sine excluderea din sînul „lumii bune“. 

Ascensiunea lui Jeannot-tatăl şi falimentul lui ruşinos 
prilejuiesc satira, deosebit de spirituală şi muşcătoare, a super- 
Jicialității nobilimii, a ignoranței ei şi a convenţionalismului 
pieţii în cercurile de sus, în contrast cu cariera şi averea solidă 
a lui Colin, rămas burghez în Issoire. 

De la primele rînduri simţim că Voltaire a pus în Jeannot 
şi Colin toată arta lui de povestitor care se cere înţeles numai 
din aluzii, care zgirie adînc numai cu o întorsătură de frază. 
Reluarea alternativă a numelor celor două personaje — Jean- 
not... Colin..., Colin... Jeannot — dau paginii inițiale un 
ritm de proză populară de o naivitate poită. Şi cită ironie 
tăioasă la adresa prostiei ploconitoare a parveniţilor în această 
simplă notare: „Domnul şi doamna nu prea pricepeau ce voia 
să epună preceptorul; amindoi însă jură cu totul de părerea lui“. 


Mai mulţi oameni vrednici de încredere. au văzut pe 
Jeannot și pe Colin la şcoală, în oraşul Issoire din 
Auvergne, oraş vestit în tot universul prin colegiul și 
prin cazanele lui. Jeannot era băiatul unui negustor 
de catiri foarte cunoscut; Colin iși datora viaţa unui 
plugar de treabă de prin imprejurimi, care își lucra 
pămintul cu patru catiri şi care, după ce își plătea 
birul cel mare, birul cel mic, darea şi dajdia pe sare, 
zecimea, capitația şi douăzecimile, nu era mai bogat 
la sfirşitul anului decit fusese la început. 

Jeannot şi Colin erau frumuşei, atit cit pot să fie 
frumuşei niște auvergnaţi; ţineau mult unul la altul 
şi îşi făceau unul altuia mici servicii şi înlesniri, din 
acelea de care oamenii Îşi aduc aminte întotdeauna 
cu plăcere cînd se întîlnesc mai tirziu în viaţă. 

Nu mai aveau mult pînă să-şi isprăvească studiile. 
cînd a venit un croitor şi a adus lui Jeannot o haină 
de catifea în trei culori: și o vestă de Lyon lucrată 
cu gust; hainele erau însoţite de o scrisoare din partea 
domnului de la Jeannotitre. Colin admiră straiele şi 
nu fu invidios; Jeannot însă își luă un aer îngimfat 
care-l necăji pe Colin. Din clipa asta, Jeannot nu mai 
învăţă nimic; se uita numai în oglindă şi dispreţuia 
pe toţi. Citva timp după aceea un valet sosi cu pog- 
talionul şi aduse încă o scrisoare de la domnul marchiz 


de la Jeannotitre:; domnul rmarchiz-tatăl poruncea 
ca domnul marchiz-fiul dumisale să fie adus imediat 
la Paris. Jeannot se urcă în poştalion şi întinse lui 
Colin mina cu un zimbet protector şi cam boieros. 
Colin se simţi mititel de tot şi se mihni. Jeannot plecă 
cu măreție şi fală. 

Cititorii care vor să ştie despre ce este vorba vor 
afla acum că domnul Jeannot-tatăl făcuse afaceri 
foarte bune și ciștigase o avere nemaipomenită. Veţi 
întreba cum se fac asemenea averi? Asta atirnă de 
noroc. Domnul Jeannot era om chipeş, nevastă-sa era 
şi ea la fel şi era încă nostimă. S-au dus amindoi la 
Paris cu un proces care fi costase deja o mulţime de 
parale şi acolo norocul, care coboară şi înalţă pe 
oameni cum îi place, le dădu prilej să facă cunoștință 
cu soția unui antreprenor al spitalelor armatei, om 
foarte iscusit şi care se putea lăuda că a omorit mai 
mulți soldaţi într-un an decit tunurile în zece. Jeannot 
plăcu doamnei; soţia lui Jeannot plăcu domnului. 
Jeannot în curînd ajunse părtaş al întreprinderii; 
mai intră după asta şi în alte afaceri. Cînd ai ajuns 
odată la mijlocul apei și te mînă din spate vintul 
cel bun, atunci nu mai trebuie decit să te lași dus; 
te îimbogăţeşti fără mare osteneală. Calicii, care de pe 
mal se uită la tine cum pluteşti cu pînzele întinse, 
rămîn cu gura căscată; nu-și închipuie cum ai izbutit; 
te invidiază şi scriu împotriva ta broşuri pe care tu nu 
le citeşti. Aşa s-a întîmplat şi cu domnul Jeannot-tatăl, 
care în curind ajunse domnul de la Jeannotitre şi 
care, atunci cînd peste vreo jumătate de an cumpără 
un titlu de marchiz, luă de la școală pe domnul 
marchiz fecioru-su ca să-l introducă la Paris în lumea 
bună. 

Colin, cu aceeași dragoste, scrise o scrisoare de firi- 
tisire vechiului său prieten. Junele marchiz nu-i răs- 
punse: Colin se îmbolnăvi de întristare. 

Părinţii luară mai întîi băiatului un preceptor. 
Acesta, care era om chipeș dar nu știa nici el nimic, 
n-a putut să-l înveţe nimic pe elevul lui. Domnul 

voia ca fiu-su să înveţe latineşte, doamna nu voia. 
Luară de arbitru pe un scriitor, care era vestit 
pe-atunci fiindcă publicase citeva lucrări agreabile. Îl 
invitară la masă. Stăpinul casei îi spuse: 

— Dumneavoastră care știți latineşte şi vă duceţi 
pe la Curte... 

— Eu latineşte. Nu ştiu boabă, răspunse literatul, 
şi mi-a prins foarte bine că nu ştiu. E sigur că îţi 
vorbeşti mai bine limba atunci cind nu-ţi încarci 
mintea cu limbi străine. Uitaţi-vă la doamnele noastre: 
sînt mai cu duh decit bărbaţii; scrisorile lor sint scrise 
de o sută de ori mai frumos; și ştiţi de ce ne întrec? 
Pentru că nu ştiu latineşte. 

— Ei, n-aveam eu dreptate? spuse doamna. Eu vreau 
ca fiu-meu să fie om de duh și să-și facă drum în lume; 
şi după cum vezi, dacă ar şti latineşte, s-ar duce de 
rîpă. Mă rog, la teatru și la operă se joacă în latineşte? 
Procesele se pledează în latineşte? Îndrăgostiţii vorbesc 
latineşte între ei? 

Domnul, copleșit de aceste argumente, se dădu 
bătut. Rămase hotărit că tînărul marchiz n-o să-și 
piardă vremea ca să cerceteze pe Cicero, pe Horaţiu 
şi pe Virgil. Bine, dar atunci ce-o să înveţe? pentru că, 
de, trebuie să știe şi el ceva; nu s-ar putea să i se 
arate niţică geografie? 

— La ce i-ar folosi? răspunse preceptorul. Cind dom- 
nul marchiz o să se ducă la moșie, vizitiii au să ştie 
drumul şi n-au să-l ducă în altă parte. N-ai nevoie de 
un cvadrant ca să călătorești și poţi foarte bine să 
mergi de la Paris pînă în Auvergne fără să ai nevoie 
să ştii la ce latitudine te afli. 

— Ai dreptate, replică tatăl. Am auzit însă vorbin- 
du-se de o ştiinţă foarte frumoasă care se cheamă, mi 
se pare, astronomie. 

— Ce caraghioslic| zise preceptorul; da’ ce, noi aici 
pe pămînt ne conducem după stele ? Ce nevoie are 
domnul marchiz să calculeze o eclipsă cînd o găseşte 
gata calculată în almanah, unde, pe lingă asta, mai 

află şi sărbătorile care se schimbă, virsta lunii și 
aceea a tuturor prinţeselor din Europa!? 

Doamna fu cu totul de părerea preceptorului. Mar- 
chizul cel mititel era în culmea bucuriei. Tată-su nu 
ştia ce să facă. 

— Dar atunci ce trebuie să înveţe fiu-meu? întrebă el. 

— Să fie om plăcut, răspunse prietenul căruia îi 
ceruseră sfatul; şi dacă cunoaşte mijloacele cu care te 
faci plăcut, atunci are să știe tot: e o artă pe care o 
s-o înveţe de la doamna mama dumisale, şi asta fără 
nici o greutate nici pentru dinsul, nici pentru dumneaei. 

Doamna, la vorbele acestea, îmbrăţişă pe curteni- 
torul ignorant şi îi spuse: 

— Ce bine se vede că sinteţi cel mai savant om din 
lume; fiu-meu o să vă datorească toată educaţia lui; 
imi închipui totuşi că nu i-ar strica să ştie puţină 
istorie. 

— Vai, doamnă, la ce serveşte asta? spuse el. Numai 
istoria zilelor noastre e într-adevăr plăcută şi de folos. 
Toată istoria antică, așa cum zicea unul din oamenii 
noştri de duh, e numai o înșiruire de basme, iar cit 
despre istoria modernă, e un haos pe care-i cu nepu- 
tinţă să-l descurci. Ce-i pasă domnului fiului dumnea- 
voastră că împăratul Carol cel Mare a instituit pe cei 
doisprezece pairi ai Franţei gi că urmaşul lui a fost 
gingav?! 

— Foarte bine spus! strigă preceptorul; se înăbușă 
mintea copiilor sub un morman de cunoștințe nefolo- 
sitoare; după părerea mea, însă, dintre toate ştiinţele 
cea mai absurdă și cea care înăbuşă mai tare orice 
minte este geometria. Ştiinţa asta caraghioasă are 
drept obiect suprafeţe, linii şi puncte care nu există 
în natură. În minte treci o sută de mii de linii curbe 
prin spaţiul dintre un cerc şi o linie dreaptă care 


1 Carol cel Mare a avut de urmaş pe Ludovic cel Pios, 
care a domnit de la 814 la 840. În 840 Carol cel Pleşuv a 
luat coroana Franţei şi a fost urmat de Ludovic cel Gingav 
în 877 (n.t.). 


atinge cercul, cu toate că în realitate nu poţi să treci 
nici măcar un pai. Nu, geometria este o glumă fără 
nici un haz. 

Domnul și doamna nu prea pricepeau ce voia să 
“ina preceptorul ; amindoi însă fură cu totul de părerea 
ui. 

— Un senior ca domnul marchiz, urmă el, nu tre- 
buie să-şi stoarcă creierul cu asemenea studii zadarnice. 
Dacă o să aibă nevoie vreodată de un geometru sublim 
ca să-i măsoare moșiile, o să tocmească pe vreunul 
şi o să-i plătească. Dacă o vrea să afle cit de veche i-i 
noblețea, care se pierde într-adevăr în noaptea tim- 
pului, o să cheme un benedictin. La fel o să facă și 
cu artele de tot felul. Un senior tînăr, slavă Domnului, 
nu-i nici pictor, nici muzician, nici arhitect, nici 
sculptor; dar le face pe toate să înflorească ajutin- 
du-le cu mărinimia lui. Mai bine-i, fără îndoială, să 
le ocrotești decit să le minuiești tu însuţi. Domnul 
marchiz să aibă gust şi e destul; să lucreze artiștii 
pentru dumnealui. E foarte adevărat cind se spune 
că nobilii (vorbesc de cei care sînt foarte bogaţi) 
ştiu tot fără să fi învăţat nimic, pentru că într-adevăr 
cu vremea ei învaţă să judece toate lucrurile pe care 
le poruncesc şi le plătesc. 

Ignorantul cel curtenitor luă din nou vorba și zise: 

— După cum foarte bine aţi spus, doamnă, scopul 
de căpetenie al omului este să-și facă drum în lumea 
bună. Şi acum să ne întrebăm în chip cinstit: oare 
cu ştiinţa se poate căpăta acest lucru? Cine s-a gîndit 
vreodată în lumea bună să vorbească despre geometrie? 
Întreabă cineva pe un om de lume ce astru răsare în 
cutare zi o dată cu soarele? Cind eşti invitat la masă 
te apuci să întrebi dacă Clodion cel Păros a trecut 
Rinul? 

— Bineînţeles că nu! spuse marchiza de la Jeanno- 
tière, care, nurlie cum era, avusese de citeva ori prile- 
jul să facă cunoştinţă cu lumea bună; şi fiu-meu nu 
trebuie să-şi strice mintea studiind toate fleacurile 
astea. Dar atunci ce să înveţe? E bine ca un senior 

tinăr să poată să strălucească la nevoie, aşa cum zice 
dumnealui, bărbatu-meu. Îmi aduc aminte că am 
auzit odată pe un preot spunînd că știința cea mai 
plăcută e una pe care am uitat cum o cheamă, atita 
ştiu că era vorba de ceva care începea cu b. 

— Cu b, doamnă? N-o fi cumva botanica? 

— Nu, nu de botanică vorbea. Cum vă spun, înce- 
pea cu b şi se sfirşea cu on. 

— Al ştiu, doamnă! Era vorba de blazon. Ştiinţa 
blazoanelor este în adevăr o ştiinţă foarte adincă; dar 
nu mai e la modă de cînd nu se mai obişnuiește să 
se zugrăvească blazonul pe uşile caleştilor; ăsta era 
un lucru foarte de folos într-un stat bine ocirmuit. 
Și pe urmă studiul ei ar ţine la nesfirşit; astăzi toţi 

ărbierii au blazon; și știți că un lucru pe care îl are 
toată lumea nu are preţ prea mare. 

În sfirşit, după ce cercetară aşa fiecare știință, să 
vadă care-i mai bună, hotăriră ca domnul marchiz să 
înveţe să danseze. 

Natura, care face tot, îi dăduse un talent care în 
curind se dezvoltă cu un succes nemaipomenit: 
talentul de-a cînta agreabil cîntece uşoare. Farmecul 
tinereţii și acest dar înalt îl făcură să fie socotit 
drept un june plin de cele mai mari făgăduinţe. Plăcea 
femeilor şi, cum avea numai cîntece în cap, se apucă 
să facă şi pentru amantele lui cîntece. Într-unul şter- 
pelea ceva din Bacchus şi amorul, în altul noaptea şi 
ziua, în altul vrăjile şi străjile; dar fiindcă în versurile 
lui erau întotdeauna citeva silabe mai mult sau mai 
puțin decit trebuia, le dădea cuiva să le dreagă cu 
douăzeci de ludovici de aur bucata; şi așa a fost pus, 
în Anul literari, pe aceeaşi treaptă cu La Fare, cu 
Chaulieu, cu Hamilton, Sarrasin şi Voiture.2 

Doamna marchiză își închipui atunci că e mama unui 
om de duh şi începu să poftească la masă pe oamenii 


1 Titlul unei reviste a lui Fréron (n.t.). 

3 Toţi aceștia, afară de Hamilton (1646—1720), prozator 
de valoare, autor al Memoriilor contelui de Gramont, sînt 
poeţi mediocri (n.t.). 

de duh din Paris. Tinărul işi pierdu repede capul; 
deprinse meșteșugul de-a vorbi fără să se priceapă şi 
se desăvirşi în arta de-a nu fi bun la nimic. Cînd tată-su 
îl văzu atit de bun de gură, îi păru grozav de rău că 
nu-l pusese să înveţe latinește, fiindcă i-ar fi putut 
cumpăra acuma un post în magistratură. Mama, care 
avea simţiri mai nobile, își puse în gind să capete 
pentru fiu-su comanda unui regiment. Pină una-alta, 
băiatul se îndeletnici cu amorul. Amorul costă citeo- 
dată mai scump decit un regiment. Cheltui aşa o mul- 
time de bani, iar părinţii lui cheltuiră şi mai mult ca 
să ducă o viaţă de mari seniori. 

O văduvă tînără de neam mare, vecină cu dinșii şi 
care nu prea era bogată, se gindi că ar fibinesă pună 
la păstrare moşiile domnului marchiz şi ale doamnei 
marchize, luîndu-le ea şi măritindu-se cu marchizul 
cel tinăr. Îl ademeni la dinsa, se făcu iubită, ti 
dădu a înţelege că e pe placulei, îl duse încet, încet, din 
treaptă-n treaptă, îl vrăji şi îl cuceri fără multă greu- 
tate. Îl hărăzea cînd cu laude, cînd cu sfaturi. Ajunse 
cea mai bună prietenă a tatii și a mamei. O vecină 
bătrină se duse în peţit; părinţii, uluiţi de strălucirea 
acestei înrudiri, primiră cu bucurie propunerea şi 
dădură pe unicul lor fiu prietenei lor celei mai bune. 
Tinărul marchiz avea deci să se însoare cu o femeie 
pe care o adora și care îl iubea. Prietenii casei îl feli- 
citară. Începură pregătirile. Mai trebuia redactat 
contractul de căsătorie, în timp ce se lucra la hainele 
de nuntă și la epitalam. 

Băiatul şedea într-o dimineaţă la picioarele fermecă- 
toarei soții pe care în curînd aveau să i-o dea dragostea, 
stima și prietenia; se bucurau amindoi, stind de vorbă 
împreună, de fericirea lor viitoare. Tocmai vorbeau 
ce viaţă minunată au să ducă cind deodată dă buzna 
în odaie un valet al mamei lui, foarte speriat. 

— La noi e maretevatură, spuse el; au venit portăreii 
şi au început să scoată lucrurile din casă; creditorii 
iau tot; s-aude chiar c-ar fi vorba şi de închisoare. 
Trebuie să fac ce-oi face şi să-mi iau simbria. 


— Ce inseamnă asta? Mă duc să văd ce este, zise 
marchizul. 

— Da, chiar așa, spuse văduva, du-te și pedepseşte-i 
pe ticăloşii aceia, du-te repede. 

Marehizul pleacă în goană, ajunge acasă. Tatăl lui 
fusese deja închis; toţi servitorii fugiseră care încotro, 
luînd cu ei tot ce putuseră lua. Mamă-sa era singură, 
fără nici un ajutor, fără nici o mîngtiere, înecată în 
lacrimi; nu-i mairămăsese acuma decît amintirea averii 
de altădată, a frumuseţii ei, a greșelilor și a cheltuie- 
lilor nebunești pe care le făcuse. 

După ce fiul plinse citva timp împreună cu mama-sa, 
ti spuse: 

— Să nu ne pierdem nădejdea; logodnica mea mă 
iubeşte foarte mult; pe cît e de bogată, pe-atita e de 
mărinimoasă; am toată încrederea în ea; mă duc chiar 
acuma la dinsa și o aduc aici. 

Se întoarce așadar la iubita lui și o găseşte bot în 
bot cu un june ofiţer foarte drăguţ. 

— A, dumneata ești, domnule de la Jeannotitre? 
Ce cauţi pe-aici? O lași așa pe mama dumitale. Du-te 
la biata femeie şi spune-i că n-am uitat-o: tocmai 
am nevoie de o cameristă și m-am gîndit s-o iau pe 
dînsa. 

— Îmi place cum arăţi, băiete, îi spuse ofițerul. 
Dacă vrei să intri în companie la mine, să știi că are 
să-ţi meargă bine. 

Marchizul, uluit, plin de mînie, se duse la vechiul 
său dascăl, îi spuse ce-l doare și îi ceru sfatul. Acesta 
îl îndemnă să se facă pedagog ca și el. 

— Vai! dar nu știu nimic, nu m-ai învăţat nimic, şi 
dumneata ești prima cauză a nenorocirilor mele. 

Şi plingea cu hohot spunînd asta. 

— Fă romane, îi spuse un literat care era pe-acolo; 
la Paris asta e un mijloc de trai foarte bun. 

Tînărul, mai desperat ca niciodată, se duse la duhov- 
nicul maică-si; acesta era un theatin! care avea mare 


1 Călugăr din tagma theatinilor, înfiinţată în 1520 de 
papa Paul al IV-lea (n.t.). 

trecere şi la care se spovedeau numai femei din 
lumea cea mai aleasă. Cum îl văzu se şi repezi să-l 
întrebe: 

— Dar unde vi-i caleașca, domnule marchiz? Ce 
mai zice preastimata doamnă marchiză, mama domniei- 
voastre? 

Bietul amărit îi povesti ce necazuri căzuseră pe capul 
familiei. Cu cît vorbea, cu atita theatinul îşi lua o mutră 
mai gravă, mai nepăsătoare, mai impunătoare: 

— Fiul meu, asta e de la Dumnezeu; bogăţia slu- 
jeşte numai ca să strice inimile oamenilor; care va să 
zică Dumnezeu a fost atît de milostiv cu mama dumi- 
tale și a adus-o la sapă de lemn? 

— Da, părinte. 

— Asta e foarte bine, acuma poate fi sigură că va 
intra în împărăţia cerurilor. 

— Da, părinte, dar pînă atunci nu s-ar putea oare 
să căpătăm vreun ajutor aici pe pămînt? 

— Rămii cu bine, fiul meu; trebuie să plec că mă 
așteaptă o doamnă de la Curte. 

Marchizul era să cadă jos. La fel îl întimpinară toţi 
prietenii lui și într-o jumătate de zi cunoscu pe oameni 
mai bine decit în toată viaţa lui de mai tirziu. 

Pe cînd stătea așa, copleşit de deznădejde, văzu 
venind spre dinsul o caleașcă de modă veche, unsoi 
de căruță, cu acoperiş şi cu perdele de piele, iar în 
urma ei patru harabale cît toate zilele încărcate cu 
virf. În caleașcă era un bărbat tînăr îmbrăcat cu straie 
de rînd; avea o faţă bucălată și rumenă, plină de 
blindeţe și de voie bună. Nevastă-sa, mititică și oacheşă, 
cu o faţă grosolan plăcută, şedea lîngă el, zdruncinată 
şi ea de trăsura aceea care, bineînţeles, nu mergea ca 
o caleaşcă de filfizon, fapt care dădu răgaz călătorului 
să-l vadă bine pe marchiz cum stătea nemișcat şi 
cufundat în durerea lui. 

— Ia uite, strigă el; parcă ar fi Jeannot! 

La numele acesta, marchizul ridică ochii; trăsura se 
opreşte. 

— E chiar el! Jeannot! 

Bucălatul rotofei sare jos din caleaşcă, se repede şi 
ia în braţe pe vechiul lui prieten. 

Era Colin. Cind Jeannot îl văzu, de ruşine faţa i 
se acoperi de lacrimi. 

— M-ai părăsit, zise Colin; dar nu face nimic, oricît 
îi fi tu de mare boier acuma, mie tot îmi eşti drag. 

Jeannot, rușinat şi înduioșat, îi povesti suspinînd 
o parte din ce i se întîmplase. 

— Hai cu mine la hotelul unde am tras şi îmi spui 
acolo ce-a mai fost; acuma dă bună ziua nevesti-mi 
şi să mergem să mîncăm. 

Plecară tustrei pe jos; în urma lor veneau bagajele. 

— Ce-i calabalicul ăsta? E al tău? 

— Da, al meu și al nevesti-mi. Am sosit din pro- 
vincie; eu sint în fruntea unei manufacturi de tini- 
chigerie şi arămărie. M-am însurat cu fata unui bogat 
negustor de unelte de astea de care toţi au nevoie, şi 
cei de jos, şi cei de sus. Avem de lucru zdravăn; 
dar, mulţumesc lui Dumnezeu, treburile merg bine; 
nu ne-am schimbat viaţa; sîntem mulţumiţi şi o să 
dăm o mînă de ajutor prietenului nostru Jeannot. Ştii 
ceva, nu mai fi marchiz! Toate mărimile lumii nu fac 
cît un prieten bun. Întoarce-te cu mine acasă; am să 
te învăţ meseria mea, nu-i grea; am să te fac părtaş cu 
mine şi avem să trăim liniștiți în colțul de ţară în 
care ne-am născut. 

Jeannot, foarte tulburat, era năpădit de durere şi 
de bucurie, de duioşie și de rușine, toate deodată; și 
îşi spunea în gind: „Toţi prietenii mei cei dichisiţi m-au 
lăsat și Colin, pe care l-am disprețuit, ma ajută. Ce 
învăţătură l“ 

Bunătatea de suflet a lui Colin făcu să încolţească 
în inima lui Jeannot sămiînţa firii lui bune pe care 
lumea încă n-o înăbuşise. Se gindi că nu putea să lase 
pe tată-su și pe mamă-sa. 

— O să avem noi grijă de mama ta, îi spuse Colin, 
iar cît despre tată-tu, care acuma e la închisoare, ascul- 
tă-mă pe mine, că mă pricep niţel în afaceri; creditorii, 

cînd au să vadă cà nu mai are nimic, au să primească 
orice, cît de puţin; las” pe mine. 

Colin făcu ce făcu şi scoase pe tatăl lui Jeannot de 
la închisoare. Jeannot se întoarse în ţinutul lui cu 
părinţii şi aceştia își luară din nou meseria pe care o 
avuseseră. Se însură cu o soră de-a lui Colin, care, 
semănind la fire cu frate-su, îl făcu foarte fericit. Şi 
aşa, Jeannot-tatăl, şi Jeannotte-mama, şi Jeannot- 
fiul văzură că fericirea nu stă în îngimfare. 


